Document ID: 31995D0177

Id-Deċiżjoni tal-Kummissjoni
tat-12 ta’ Mejju 1995
li temenda Deċiżjoni 94/200/KE li tniżżel kondizzjonijiet speċifiċi għall-importazzjoni ta’ prodotti ta’ sajd u ta’ akkwakultura minn Ekwador
(Test b’relevanza għaż-ŻEE)
(95/177/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991, li tniżżel il-kondizzjonijiet ta’ saħħa għall-produzzjoni u għat-tqegħid fis-suq ta’ prodotti tas-sajd [1], kif l-aħħar emendata bl-Att ta’ Adeżjoni ta’ l-Awstrija, tal-Finlandja u ta’ l-Isvezja, u b’mod partikolari l-Artikolu 11(5) tagħha,
Billi l-lista ta’ stabbiliment approvati mill-Ekwador għall-importazzjoni ta’ prodotti tas-sajd u akkwakultura fil-Komunità ġiet stabbilita fid-Deċiżjoni tal-Kummissjoni 94/200/KE [2], kif emendata bid-Deċiżjoni 94/840/KE [3]; billi din il-lista tista’ tiġi emendata wara l-komunikazzjoni ta’ lista ġdida mill-awtorità kompetenti fl-Ekwador;
Billi l-awtorità kompetenti fl-Ekwador ikkomunikat lista ġdida li żżid ħames stabbilimenti;
Billi hu neċessarju li l-lista ta’ stabbilimenti approvati tiġi emendata kif xieraq;
Billi l-miżuri msemmija f’din id-Deċiżjoni ġew stabbiliti skond il-proċedura mniżżla fid-Deċiżjoni tal-Kummissjoni 90/13/KEE [4],
ADOTTAT DIN ID-DEĊIŻJONI:
Artikolu 1
L-Anness B tad-Deċiżjoni 94/200/KE hu mibdul bl-Anness ma’ din id-Deċiżjoni.
Artikolu 2
Din id-Deċiżjoni hi indirizzata lill-Istati Membri.
Magħmul fi Brussel, fit-12 ta’ Mejju 1995.

Labels: 0
3
18
6